ທ່ານ ປອ ວິໄລວົງ ບຸດດາຄຳ ເຄື່ອນໄຫວຕິດຕາມກວດກາ ແລະຊຸກຍູ້ວຽກງານຢູ່ແຂວງເຊກອງ
ທ່ານ ປອ ວິໄລວົງ ບຸດດາຄຳ ເຄື່ອນໄຫວຕິດຕາມກວດກາ ແລະຊຸກຍູ້ວຽກງານຢູ່ແຂວງເຊກອງ
-------**-------
#ພາບ:ຂ່າວ: ພຸດທະສອນ
ໃນວັນທີ23 ພຶດສະພານີ້ທ່ານປອວິໄລວົງບຸດດາຄໍາປະທານກຳມາທິການແຜນການ, ການເງິນແລະການກວດສອບ, ສະມາຊິກສະພາແຫ່ງຊາດ ເຂດເລືອກຕັ້ງທີ 16 ແຂວງເຊກອງພ້ອມຄະນະໄດ້ລົງເຄື່ອນໄຫວຕິດຕາມກວດກາແລະຊຸກຍູ້ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດປີ2018 ທີ່ຕິດພັນກັບວຽກງານພັດທະນາຊົນນະບົດແລະລຶບລ້າງຄວາມທຸກຍາກ, ການລົງທຶນຂອງລັດ, ການຈັດສັນງົບປະມານຂອງຂະແໜງການສຶກສາທິການ-ກິລາ, ສາທາລະນະສຸກແລະການຄຸ້ມຄອງດ່ານຢູ່ແຂວງເຊກອງ, ໂດຍມີ ທ່ານພອນເພັດຄິວລະວົງຮອງເລຂາພັກແຂວງ, ສະມາຊິກສະພາແຫ່ງຊາດ ເຂດເລືອກຕັ້ງທີ 16, ປະທານສະພາປະຊາຊົນແຂວງພ້ອມດ້ວຍຄະນະແລະຫົວໜ້າພະແນກການທີ່ກ່ຽວຂ້ອງເຂົ້າຮ່ວມຢ່າງພ້ອມພຽງ.
1 ປີກັບການພັດທະນາວຽກງານ ຖວທ ເຊກອງມີທ່າອ່ຽງດີຂຶ້ນ
#ໂດຍ: ພຸດທະສອນ
ໃນໄລຍະຜ່ານມາອຳນາດການປົກຄອງທຸກຂັ້ນ ກໍຄືຄະນະພັກ, ຄະນະພະແນກ ໄດ້ເອົາໃຈໃສ່ຊີ້ນຳ-ນຳພາ ຢ່າງໄກ້ຊິດຕິດແທດ, ໄດ້ສຸມທຸກສະຕິປັນຍາ ແລະທຶນຮອນເຂົ້າໃນການພັດທະນາວຽກງານ ຖວທ ຢ່າງຕໍ່ເນື່ອງ ໂດຍສະເພາະໄດ້ປັບປຸງວັດຖຸເຕັກນິກຮັບໃຊ້ ຈໍານວນໜຶ່ງໃຫ້ມີຄວາມທັນສະໄໝ ປະກອບສ່ວນເຂົ້າໃນການເປັນກະບອກສຽງອັນແຫຼມຄົມໃນການໂຄສະນາເຜີຍແຜ່ຂໍ້ມູນຂ່າວສານ ໃຫ້ວ່ອງໄວທັນເຫດການ, ເຮັດໃຫ້ປະຊາຊົນມີຄວາມຮັບຮູ້ ແລະເຂົ້າໃຈເຊື່ອມຊືມຕໍ່ແນວທາງນະໂຍບາຍຂອງພັກ, ລະບຽບກົດໝາຍ ຂອງລັດ, ທັງເປັນການເຜີຍແຜ່ຮັກສາມູນເຊື່ອວັດທະນະທຳອຫນດີງາມຂອງຊາດ ຂອງເຜົ່າ, ເອົາໃຈໃສ່ພັດທະນາພື້ນຖານໂຄງລ່າງດ້ານ ການທ່ອງທ່ຽວຈຳນວນໜຶ່ງ ເພື່ອເປັນການດຶງດູດນັກທ່ອງທ່ຽວໃຫ້ເຂົ້າມາທ່ຽວແຂວງເຊກອງຫຼາຍຂຶ້ນ ທັງເປັນການສ້າງລາຍຮັບໃຫ້ແກ່ ປະຊາຊົນ ເຮັດໃຫ້ຊີວິດການເປັນຢູ່ຂອງເຂົາເຈົ້າໄດ້ຮັບການພັດທະນາດີຂຶ້ນເປັນກ້າວໆ, ທັງໝົດນີ້ໄດ້ສ້າງເງື່ອນໄຂໃຫ້ວຽກງານ ຖວທ ຂະຫຍາຍຕົວດີຂຶ້ນເລື້ອຍໆ.
ລະມາມ ສະຫຼຸບຕີລາຄາວຽກງານກວດກາລັດປະຈຳປີ2017 ແລະວາງທິດທາງແຜນການປີ2018
#ຂ່າວ-ພາບ:ດາວສະຫວັນ
ກອງປະຊຸມສະຫຼຸບຕີລາຄາວຽກງານກວດກາລັດຂອງເມືອງລະມາມໄດ້ຈັດຂຶ້ນໃນຕອນເຊົ້າຂອງວັນທີ 15 ມີນາ 2018 ທີ່ສະໂມສອນຫ້ອງວ່າການເມືອງດັ່ງກ່າວ, ພາຍໄຕ້ການເຂົ້າຮ່ວມເປັນປະທານຂອງທ່ານ ປອ ແພງສີ ສີລາວີ ກຳມະການພັກແຂວງ ເລຂາພັກເມືອງ-ເຈົ້າເມືອງໆລະມາມ ມີບັນດາຄະນະປະຈຳພັກ, ກຳມະການພັກ, ຫົວໜ້າ, ຮອງຫ້ອງການພ້ອມດ້ວຍພະນັກງານ ວິຊາການ ແລະ ພາກສວ່ນທີ່ກ່ຽວຂ້ອງເຂົ້າຮວ່ມຢ່າວພ້ອມພຽງ.
ທຄຕລ ສາຂາເຊກອງ ມອບເຄື່ອງຊ່ວຍເຫຼືອໃຫ້ນ້ອງເຄືອດ ແລະໂຮງຮຽນປະຖົມບ້ານກັນດອນ
ໃນວັນທີ27 ກຸມພານີ້ ທ່ານເລັດສະໝອນ ໄຊບົວເງິນ ຫົວໜ້າທະນາຄານການຄ້າຕ່າງປະເທດລາວ ມະຫາຊົນສາຂາແຂວງ ເຊກອງ ພ້ອມດ້ວຍພະນັກງານພາຍໃນທະນາຄານດັ່ງກ່າວໄດ້ນຳເອົາເຄື່ອງຊ່ວຍເຫຼືອຈຳນວນໜຶ່ງທີ່ໄດ້ລະດົມນຳສັງຄົມຜ່ານທາງໂຄງການ "ນັກຮ້ອງສຽງດີຊື່ນ້ອງເຄືອດ ນິລັນດອນ ອາຍຸ 11 ປີຈາກໂຮງຮຽນປະຖົມສົມບູນບ້ານກັນດອນ ເມືອງທ່າແຕງ ແຂວງເຊກອງ" ເຊິ່ງນ້ອງມີພອນສະຫວັນດ້ານການຂັບລຳທ້ອງຖິ່ນແຕ່ຍັງມີຄວາມຂາດເຂີນດ້ານເຄື່ອງນຸ່ງຫົ່ມ ແລະອຸປະກອນການສຶກສາເຊິ່ງມີທ່ານ ນາງ ດວງຈັນ ເທບບົວລະບັດ ຫົວໜ້າຫ້ອງການສຶກສາທິການ ແລະກິລາ ເມືອງທ່າແຕງ,ມີທ່ານ ນາງ ທິບພະກອນ ລາດຊະຈັກ ຮອງອຳນວຍການໂຮງຮຽນປະຖົມສົມບູນບ້ານກັນດອນ ເມືອງທ່າແຕງ ແຂວງເຊກອງ ແລະນ້ອງ ເຄືອດ, ທ່ານແປງ ພໍ່ຂອງນ້ອງເຄືອດ ພ້ອມດ້ວຍຄູອາຈານ ແລະນ້ອງໆນັກຮຽນເຂົ້າຮ່ວມ ເປັນສັກຂີພິຍານ ແລະຮັບເຄື່ອງຊ່ວຍເຫຼືອດັ່ງກ່າວ.
ໜ່ວຍສະຫະພັນແມ່ຍິງ ທພລ ສຳເລັດກອງປະຊຸມໃຫຍ່ຄັ້ງທີ ll
ກອງປະຊຸມໃຫຍ່ຄັ້ງທີ ll ຂອງຜູ້ແທນໜ່ວຍສະຫະພັນແມ່ຍິງຮາກຖານທະນາຄານພັດທະນາລາວ (ທພລ) ສາຂາເຊກອງໄດ້ໄຂຂຶ້ນ ແລະສຳເລັດລົງໃນວັນທີ 27 ກຸມພາ 2018 ທີ່ຫ້ອງປະຊຸມຂອງທະນາຄານດັ່ງກ່າວ ຊຶ່ງໄດ້ດໍາເນີນເປັນເວລາເຄິ່ງວັນ ໂດຍການເຂົ້າຮ່ວມ ຂອງທ່ານ ນາງ ວິໄລວັນ ດາລາສິນ ຮອງປະທານສະຫະພັນແມ່ຍິງແຂວງ, ທ່ານ ຄຳໄຫຼ ຜາຫວັດສະດີ ເລຂາໜ່ວຍພັກ, ຫົວໜ້າ ທພລ ສາຂາເຊກອງ, ມີຄະນະໜ່ວຍ ພ້ອມດ້ວຍສະມາຊິກ ສຍ ພາຍໃນ ທພລ ແລະຕາງໜ້າສະຫະພັນແມ່ຍິງຂະແໜງການອ້ອມຂ້າງແຂວງ ແລະແຂກຖືກເຊີນເຂົ້າຮ່ວມ.
ແຂວງເຊກອງ ສ້າງສີມືແຮງງານໄດ້ 800 ກວ່າຄົນ
#( ຂ່າວ : ສັນຍາ )
ແຂວງເຊກອງ ກໍຄືພະແນກແຮງງານ ແລະສະຫວັດດີການສັງຄົມ ໄດ້ຖືສຳຄັນການສ້າງແຮງງານໃຫ້ມີສີມື ເພື່ອສະໜອງຄວາມຮຽກຮ້ອງຕ້ອງການຂອງຕະຫຼາດທີ່ນັບມື້ນັບເພີ່ມຂຶ້ນ ແລະມີການພັດທະນາຫຼາຍຂື້ນ ໂດຍສະເພາະບັນດາໂຄງ ການລົງທຶນ ຊຶ່ງໃນປີ 2017 ຜ່ານມາ ສາມາດສ້າງໄດ້ 800 ກວ່າຄົນຫຼາຍສຸດແມ່ນຂະແໜງກະສິກຳ.
ທ່ານ ສຸວັນຄຳ ຄຳຄູນເມືອງ ຫົວໜ້າພະແນກແຮງງານ ແລະສະຫວັດດີການສັງຄົມແຂວງເຊກອງໃຫ້ຮູ້ວ່າ: ໃນໄລຍະໜຶ່ງປີ ຜ່ານມາ ພະແນກ ຮສສ ແຂວງໄດ້ເອົາໃຈໃສ່ປະສານສົມທົບກັບພາກສ່ວນກ່ຽວຂ້ອງຝຶກອົບຮົມວິຊາຊີບ ແລະພັດທະນາສີມືແຮງງານ ຢູ່ຕາມສະຖາບັນການຝຶກຕ່າງໆໄດ້ທັງໝົດ 824 ຄົນ, ຍິງ 414 ຄົນ, ລື່ນແຜນ 4,08% ໂດຍນອນໃນ 3 ຂະແໜງການຄື: ຂະແໜງ ກະສິກຳ-ປ່າໄມ້, ຂະແໜງອຸດສາຫະກຳ ແລະຂະແໜງການບໍລິການ.
ພ້ອມດຽວກັນນັ້ນ ຍັງໄດ້ຈັດຫາວຽກເຮັດງານທຳໃຫ້ແກ່ແຮງງານລາວທັງພາຍໃນ ແລະຕ່າງປະເທດ, ຂຶ້ນທະ ບຽນອອກບັດ-ຕໍ່ບັດອະນຸຍາດໃຫ້ແຮງງານຕ່າງປະເທດໄດ້ 51 ຫົວໜ່ວຍ, ຊຸກຍູ້ຫົວໜ່ວຍແຮງງານປະຕິບັດກົດໝາຍແຮງງານ, ກວດຜ່ານ ແລະອະນຸຍາດ ນຳໃຊ້ກົດລະບຽບພາຍໃນ 57 ຫົວໜ່ວຍ, ຂຶ້ນທະບຽນຄຸ້ມຄອງຊົ່ວຄາວໃຫ້ແຮງງານຕ່າງປະເທດໄດ້ 22 ຫົວໜ່ວຍ, ມີແຮງງານ 273 ຄົນ, ຍິງ 32 ຄົນ.
ແນວໃດກໍຕາມ ເພື່ອສືບຕໍ່ປະຕິບັດແຜນພັດທະນາເສດຖະກິດ-ສັງຄົມ 5 ປີຄັ້ງທີ 8 ຂອງແຂວງໃຫ້ບັນລຸເປົ້າໝາຍທີ່ວາງໄວ້. ທ່ານ ສຸວັນຄຳ ຄຳຄູນເມືອງ ກ່າວວ່າ: ພະແນກ ຮສສ ແຂວງຈະປະສານສົມທົບ ແລະຮ່ວມມືກັບພາກສ່ວນກ່ຽວຂ້ອງສືບຕໍ່ກໍສ້າງກຳລັງແຮງງານລາວໃຫ້ມີຄວາມຮູ້ຄວາມສາມາດ, ສືບຕໍ່ຝຶກ ແລະພັດທະນາສີມືແຮງງານໃຫ້ໄປຕາມໂຄງປະກອບເສດຖະກິດດ້ານຕ່າງໆ ໂດຍຕັ້ງເປົ້າຮອດ ປີ 2020 ໃຫ້ໄດ້ 50 ພັນກວ່າຄົນ, ໃນນັ້ນຂະແໜງກະສິກຳ 32 ພັນກວ່າຄົນ, ຂະແໜງອຸດສາຫະກໍາ 8,5 ພັນຄົນ ແລະຂະແໜງ ການບໍລິການ 9 ພັນຄົນ. ພ້ອມທັງຈັດຫາວຽກເຮັດງານທຳໃຫ້ແຮງງານທີ່ເພີ່ມຂຶ້ນໃໝ່ໃຫ້ໄດ້ 1.967 ຄົນ,ຂຶ້ນທະບຽນຜູ້ອອກແຮງງານໃຫ້ໄດ້ 100% ຂອງຜູ້ອອກແຮງງານໃນກຸ່ມເປົ້າໝາຍ ແລະຂະຫຍາຍເຂດປົກຄຸມປະກັນສັງຄົມ-ປະກັນສຸຂະພາບຮ່ວມກັບຂະແໜງການກ່ຽວຂ້ອງໃຫ້ກວມເອົາ 80%.
ລະມາມ ເປີດສູນ - ຝຶກອົບຮົມຫັດຖະກຳຈັກສານໃບລານໃຫ້ແກ່ກຸ່ມ 5 ປາກປູນ.
#ຂ່າວ:ດາວສະຫວັນ ໄຊລາສອນ
ຕອນເຊົ້າຂອງວັນທີ 24 ມັງກອນ 2018 ຜ່ານມານີ້, ເມືອງລະມາມ ແຂວງເຊກອງໄດ້ຈັດພິທີເປີດນຳໃຊ້ສູນຫັດຖະກຳໃບລານ ແລະຝຶກອົບຮົມຫັດຖະກຳຈັກສານໃບລານຂຶ້ນທີ່ກຸ່ມ 5 ປາກປູນ ເມືອງລະມາມ ແຂວງເຊກອງ ໂດຍການເຂົ້າຮ່ວມຂອງ ທ່ານນ.ຄຳເສັງ ທຸມມະວົງສາ ຮອງເຈົ້າເມືອງລະມາມ, ທ່ານ ສະຫວັດດີ ກິ່ງແກ້ວ ຮອງປະທານສະມາຄົມຊີວະນາໆພັນລາວ ມີບັນດາຫົວໜ້າ-ຮອງ ພະແນກການ, ຫ້ອງການອ້ອມຂ້າງເມືອງ, ນັກວິທະຍາກອນມາຈາກປະເທດໄທ ພ້ອມດ້ວຍຄະນະພັກອຳນາດການປົກຄອງບ້ານ ຕະ ຫຼອດຮອດປະຊາຊົນມາຈາກ 7 ໝູ່ບ້ານເປົ້າໝາຍເຂົ້າຮ່ວມຢ່າງພ້ອມພຽງ.
ລະມາມ ປຶກສາຫາລືກ່ຽວກັບການຂຽນບົດສະເໜີໂຄງການເພື່ອຂໍການຊ່ວຍເຫຼືອຈາກລັດຖະບານ ສປ ຈີນ
#ຂ່າວ:ດາວສະຫວັນ ລາຍງານ
ໃນຕອນເຊົ້າຂອງວັນທີ 23 ມັງກ່ອນ 2018 ນີ້ຢູ່ທີ່ຫ້ອງປະຊຸມຊັ້ນ 2 ຫ້ອງວ່າການປົກຄອງເມືອງລະມາມໄດ້ຈັດກອງປະຊຸມ ປຶກສາຫາລືຄົ້ນຄວ້າກ່ຽວກັບການຂຽນບົດສະເໜີໂຄງການ ເພື່ອຂໍການຊ່ວຍເຫຼືອຈາກລັດຖະບານ ສປຈີນ ໂດຍການເຂົ້າຮ່ວມ ຂອງທ່ານ ບຸນນອງ ຄຳພູມີ ກຳມະການພັກເມືອງ ຫົວໜ້າຫ້ອງການແຜນການ ແລະ ການລົງທຶນເມືອງ ພ້ອມດ້ວຍຫົວໜ້າ,ຮອງ ຫ້ອງການທີ່ກ່ຽວຂ້ອງເຂົ້າຮ່ວມ.
ທ່ານ ປອ ບຸນທອງ ຈິດມະນີ ເຄື່ອນໄຫວຢ້ຽມຢາມ ແລະ ເຮັດວຽກຢູ່ເມືອງກະລຶມ
#ຂ່າວ: ທ ອັດສະວິນ ແສງສີຈັນ 02099596448
(ເມືອງກະລຶມ)ໃນວັນທີ 19 ມັງກອນ ນີ້ ທ່ານ ປອ ບຸນທອງ ຈິດມະນີ ກໍາມະການກົມການເມືອງສູນກາງພັກ ຮອງນາຍົກ ລັດຖະມົນຕີ ປະທານຄະນະກວດກາສູນກາງພັກ ປະທານອົງການກວດກາລັດຖະບານ ຫົວໜ້າອົງການຕ້ານການສໍ້ລາດບັງຫຼວງຂັ້ນສູນ ກາງ ພ້ອມດ້ວຍຄະນະ ໄດ້ເຄື່ອນໄຫວຢ້ຽມຢາມ ແລະ ເຮັດວຽກຢູ່ເມືອງກະລຶມໂດຍການຕ້ອນຮັບຈາກທ່ານ ບຸນໄຫຼ ບຸດຕະວົງ ກຳມະການພັກແຂວງ,ເລຂາພັກເມືອງ,ເຈົ້າເມືອງກະລຶມ ມີບັນດາຄະນະປະຈໍາພັກເມືອງ, ກຳມະການພັກເມືອງ ພ້ອມດ້ວຍອົງການທີ່ກ່ຽວ ຂ້ອງເຂົ້າຮ່ວມຮັບຟັງ.
ໂຮງຮຽນການເມືອງ-ການປົກຄອງ ແຂວງເຊກອງ ເປີດຊຸດຮຽນພາກປົກກະຕິ ຮຸ່ນທີ X
#ຂ່າວ-ພາບ: ນາລີວັນ
ໂຮງຮຽນການເມືອງ-ການປົກຄອງ ແຂວງເຊກອງ ໄດ້ຈັດພິທີ ເປີດຊຸດຮຽນໃໝ່ ທິດສະດີການເມືອງ-ການປົກຄອງ ລະບົບຊັ້ນກາງ (15 ເດືອນ) ພາກປົກກະຕິ ຮຸ່ນທີ X ຂຶ້ນໃນວັນທີ 22 ມັງກອນ 2018, ໂດຍການເຂົ້າຮ່ວມຂອງ ທ່ານ ປທ.ບຸນທັນ ຈູມຈັນທະວົງ ຫົວໜ້າໂຮງຮຽນການເມືອງ-ການປົກຄອງ ແຂວງເຊກອງ, ມີຕາງໜ້າຈາກພະແນກການອ້ອມຂ້າງແຂວງ, ມີຄະນະພັກ-ຄະນະຫ້ອງ ຮຸ່ນທີ X, ຄູ-ອາຈານ ພ້ອມດ້ວຍນັກສຶກສາ ຮຸ່ນທີ X ເຂົ້າຮ່ວມ.